El Programa Català de Protecció de Defensors i Defensores dels Drets Humans té per objectiu oferir protecció i atenció integral a defensors i defensores en situació de risc per raó de l'activitat de defensa dels drets humans que realitzen en el seu país d'origen.
Arran de la pandèmia de la COVID-19, i amb l'objectiu de seguir donant suport a les persones defensores, el Programa ha acollit enguany a persones que s'han trobat atrapades a Catalunya a causa de la pandèmia, sense possibilitat de retorn als seus països.
Durant aquests mesos, el Govern està treballant per un retorn segur, i paral·lelament es desenvolupa una agenda psicosocial, formativa i d'incidència política per a les persones acollides.
Indígena, investigadora comunitària i activista feminista colombiana, defensora de les dones indígenes, afro, pageses, urbanes, mestisses i LGTBI.
Com a dona indígena nasa treballa per la defensa dels drets humans, en particular els drets humans de les dones a través dels espais de formació, acompanyament i intercanvi d'aprenentatge i experiències, sostenint i enfortint els coneixements des del pensament critico i propositiu, la lluita per la participació política de les dones i la comunitat LGTBI, la construcció del coneixement en col·lectiu a través de diàlegs interculturals com a processos socials per defensar la vida i el territori.
Clara Maria Ávila es troba a Barcelona acollida temporalment pel Programa Català de Protecció a Defensors i Defensores dels Drets Humans.
Hi va viatjar el mes de març passat amb el suport de l'Institut de Drets Humans de Catalunya per participar en el Curs de Drets Humans que organitza aquesta entitat anualment, i que enguany se celebrava del 9 al 26 de març.
El tancament de fronteres i les mesures decretades per les autoritats per a fer front a l'emergència sanitària de la COVID-19 ha generat de moment la impossibilitat de retorn de l'activista al seu país.
Organització: Colectivo de Mujeres de Matagalapa.
Defensora de drets humans membre de l'organització feminista Colectivo de Mujeres de Matagalpa des de 1990 i actualment vicepresidenta de la Junta Directiva.
Treballa en la defensa dels drets humans de les dones.
En particular, fomenta l'impuls i desenvolupament d'organitzacions de dones autònomes amb processos grupals i d'acompanyament per a l'apoderament personal i col·lectiu com a dones; en projectes des de l'economia feminista; en la cura de la salut integral i sexual reproductiva; en l'abordatge de la violència masclista; i en l'acompanyament a dones en processos de denúncies i demandes per violació als seus drets.
Fa tasques d'incidència política en jornades, mobilitzacions socials locals i nacionals, comissions de treball, elaboració d'informes de país, i representació en espais de denúncia internacional.
Com a representant del Colectivo de Mujeres de Matagalapa, participa en el moviment de dones des de les seves diverses expressions i espais; en la fundació i creació de les xarxes de dones en l'àmbit local i nacional, i en la coordinació del moviment de dones a Centreamèrica, Llatinoamèrica i el Carib.
És llicenciada en Educació agropecuària, comunicació i extensió rural, Agronomia, zootècnia i veterinària.
Té postgraus de cooperació internacional al desenvolupament; en educació i drets humans, i en polítiques de gènere en l'àmbit municipal.
Així mateix, té formació en tècniques en psicodrama i en metodologies participatives.